
ACTA SEDIS 


COMMENTARIUM OFFICIALE 


ACTA BENEDICTI PP. XV 


CONSTITUTIO APOSTOLICA 


DE ABBATIA SUBLACENSI 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Coenobium Sublacense, utpote ab ipso Monachorum per oc- 
cidentem Patriarcha, sancto Benedicto, conditum atque eius 
praesentia praeclarisque magnarum virtutum exemplis conse- 
cratum, iam inde a principio Romani Pontifices, decessores No- 
stri, sua semper gratia foverunt, cum illud vel sanctus Gregorius 
Magnus, ut ex perpetua maiorum memoria constat, in praeci- 
puam Sedis Apostolicae fidem receperit multisque beneficiis or- 
naverit. Deinceps per saecula quae subsecuta sunt, crescens in 
dies auctoritate, sensim factum est ut ad amplum patrimonium 
perveniret, atque vicos pagosque complures haberet et suae tu- 
telae commissos, et suae ditioni tum in temporalibus tum in spi- 
ritualibus subiectos. 

Itaque saeculo undecimo, cum Jatissimum territorium Coe- 
nobio accessisset, illud Romanorum decreta Pontificum pro- 


xime seu immediate Apostolicae Sedi subdiderunt: Gregorius 

autem XI in binis Constitutionibus, anno McccLxxIv et anno 
MCCCLXXVI, id ipsum A bbatiam Nullius Dioecesis agnovit et ap- 
pellavit; quo quidem tempore idem Abbas regularis qui Coenobio 
praeerat, territorium illud separatum gubernabat. — Postea vero 
a decessoribus Nostris vel Urbano VI qui anno McccLxxIx nomi- 
nationem Abbatis regularis sibi reservavit, vel Callisto III qui 
anno MccccLv eam Abbatiam unie §S. R. E. Cardinalibus in com- 
mendam dedit, nihil de natura Abbatiae mutatum est, quae re- 
gularis permansit, ut erat, cum a Coenobii Abbate regebatur. Quin 
etiam Urbanus VIII per Apostolicas litteras Sacrosanctae mili- 
tantis Ecclesiae datas die xv novembris anno MDCXXXVIII, accu- 
rate definiens Abbatiae Sublacensis Nullius terminos atque iura, 
quae Tiburtinus Episcopus impugnaverat, edixit « Monasterium 
«seu Abbatiam 8S. Scholasticae Sublacen. Ordinis 8. Benedicti 
« habuisse et habere territorium seu districtum separatum; in 
«quo Abbas seu Commendatarius illius pro tempore habuit, 
« exercuit et exercere potuit omnem iurisdictionem ecclesiasticam 
« quasi episcopalem in parochos, ecclesias, incolas, in eiusdem 
« Monasterii territorio comprehensos ». 

Nec vero, quod ad quasi episcopalem Abbatis seu Commen- 
datarii iurisdictionem attinet, quidquam novavit Benedictus XIV, 
cum iurisdictionem ei abstulit temporalem. Aperte enim in Con- 
stitutione Commendatam Nobis data die vu novembris MDCCLIII 
declaravit « salvis tamen integre et absque diminutione ac in per- 
« petuum dicto Monasterio illiusque Abbati seu Commendatario 
« pro tempore exsistenti iurisdictione ecclesiastica et spirituali » 
in idem territorium. — Recentioribus autem temporibus et 
Pius VI, qui Commendatarius Abbas Monasterii Sublacensis 
fuerat, et Pius IX, et proximus decessor Noster sanctae memoriae 
Pius X, quo erant in Abbatiam Sublacensem studio, eiusdem ali- 
quamdiu regimen ipsi tenuerunt. 

Iam Nos, qui pro singulari pietate Nostra erga S. Benedi- 
ctum, cuius, cum spe caelestis patrocinii, suscepimus in adeundo 
Pontificatu nomen, nulli decessorum Nostrorum in studiosa Ab- 
batiae Sublacensis cura cedere nolumus, reputantes, quibus 

causis impulsi Romani Pontifices Abbatiam in Commendam 
dederint, eas, adiunctis rerum temporibusque commutatis, iam 
nullas esse, eamdem Abbatiam restituere in pristinum decrevi- 
mus, ut eodem sit iure, quo Abbatia Nullius Montis Cassini, aliae- 
que huiusmodi. Quare Abbatem seu Praepositum pro tempore 
Capituli regularis ven. Monasterii S. Scholasticae ad guberna- 
tionem Abbatiae Nuillius Sublacensis revocamus; cui quidem 
Abbati, canonice quidem electo atque a Nobis confirmato, quasi 
episcopalem reddimus iurisdictionem in territorium separatum 
quod Abbatiae obnoxium est, atque etiam in ecclesias, clericos 
et laicos, qui eius territorii terminis continentur; idque cum 
omnibus iis privilegiis, honoribus, facultatibus, non excepta po- 
testate sacramentum Confirmationis conferendi intra fines ter- 
ritorii, quae concessa sunt Abbati Cassinensi aliisque Praelatis 
inferioribus, qui iurisdictionem quasi episcopalem in territoriis 
separatis exerceant. Eidemque Abbati S. Scholasticae omnia iura 
temporalia in mensam abbatialem, quaecumque Cardinalis Com- 
mendatarius habuit, damus, attribuimus. 

Praeterea volumus, ut Capitulum saeculare ecclesiae S. An- 
dreae, quae Sublaci est, itemque Sublacense Seminarium cleri- 
corum saecularium Abbati Ordinario 8. Scholasticae ita prorsus 
pareant, quemadmodum secundum sacros canones quaelibet vel 
Collegia seu Capitula canonicorum vel Seminaria dioecesana suis 
parere Ordinariis debent: utrumque tamen suam retineat na- 
turam rei ad Cierum saecularem pertinentis. 

Et quoniam antehac ecclesiae et Capitulo saeculari S. An- 
dreae plus semel cum Capitulo regulari et ecclesia abbatiali 
S. Scholasticae de iuribus contentio disceptatioque fuit, Nos, ut 
res iam desinat in incerto esse — habentes ante oculos interpre- 
tationem, quam de Apostolicis litteris Pii IX Interest Ecclesiae, 
die xxv ianuarii anno mpcccLxxvi datis, Leo XIII sanctae me- 
moriae decessor Noster, decreto S. C. Concilii die xxv1 aprilis 
a. MDCCCXCII edito, sanxit — ecclesiae quidem abbatiali S. Scho- 
lasticae cum ipsius Capitulo regulari titulum, privilegia et hono- 
res cathedralis vel quasi-cathedralis Abbatiae Nullius Subla- 

censis « cum iure potioritatis super ecclesia et canonicis 8. An- 
« dreae », eidem autem ecclesiae saeculari S. Andreae cum eius 
Capitulo iura, honores et privilegia concathedralis vel quasi- 
concathedralis confirmamus. — Rationes vero, quae inter Ab- 
batem Ordinarium et Capitulum saeculare S. Andreae, atque in- 
ter hoc ipsum et Capitulum regulare S. Scholasticae, quod ed 
eiusdem Abbatiae regimen attinet, intercedere debent, iis prae- 
scriptionibus (Disposizioni Complementari) definiuntur, quas 
Constitutioni huic adiicimus. Quae praescriptiones aeque va- 
leant atque ipsa Constitutio: et utrumque omni ex parte, etiam 
quatenus aliquam commutationem affert iis quae antehac con- 
cessa sunt, de Apostolicae potestatis plenitudine praecipimus ut 
inviolate servetur. — Venerabili autem Fratri, Episcopo Ana- 
gnino committimus ut ad huius Constitutionis praescriptio- 
numque adiectarum exsecutionem procedat. 

Quaecumque igitur hic, tum in Constitutione tum in adnexis 
praescriptionibus, a Nobis statuta sunt, ea rata ac firma esse iube- 
mus: non obstantibus Apostolicis litteris Interest Ecclesiae, 
supra commemoratis, quibus, qua parte huic Constitutioni No- 
strae adversantur, derogamus, itemque Nostris et Cancellariae 
Apostolicae regulis de iure quaesito non tollendo, ceterisque, 
etiam speciali atque individua mentione dignis, in contrarium 
facientibus quibuslibet. | 

Datum Romae apud S. Petrum, anno Incarnationis Domi- 
nicae millesimo nongentesimo decimo quinto, die vicesima prima 
martii, in festo sancti Patris Benedicti, Pontificatus Nostri 
anno primo. 


P. Carp. GASPARRI C. Carp. DE LAI 
a Secretis Status. S. C. Consistorialis Secretarius. 
Loco +4 Plumbi 
VISA 


M. Rieger, C. A., Not. 


Reg. in Canc. Ap., N. a 

EPISTOLAE 
I 


AD it. P. D. PASCHALEM MORGANTI, RAVENNATENSIUM ARCHIEPISCOPUM, GRA- 
TIAS AGENS DE LIBELLIS REVERENTER EXHIBITIS. 


Venerabilis Frater, salutem et apostolicam benedictionem. — Mu- 
nusculum tuum non ob exhibita tantum pietatis in Nos tuae officia 
pergratuin Nobis fuisse scito, sed etiam ob spem utilitatis, quam inde, 
ut confidimus, percepturi sunt sacerdotes quibus iuvandis ad sanctita- 
tem libelli tui conscripti sunt. Piae enim commentationes et preces, 
quas in iisdem collegisti, sacerdotalis vitae munera, Scripturae Sanctae 
atque Ecclesiae Patrum ac Doctorum sententiis tam bene illustrant, tam 
suavia efficiunt voluntatis, ut divinae gratiae haud exiguo sint adiu- 
mento ad disponendas in sacerdotum cordibus mirabiles illas ascensio- 
nes, quibus eorumdem vita, et abscondita cum Christo in Deo, et in 
lucrandis proximorum animis fit mirifice actuosa. Habeto igitur non 
solum pro officiis gratias et pro locato in re optima labore gratulationes, 
sed et expetitam - quam sane tribuimus libentes - facultatem libellos 
eosdem nomini Nostro dicandi: quod ipsum ut religionis pietatisque 
incremento benevertat, caelestium auspicem munerum Nostraeque testem 
benevolentiae, apostolicam benedictionem tibi, venerabilis Frater, uni- 
versoque tuo gregi peramanter in Domino impertimus. 

Datum Romae apud S. Petrum, die xiv aprilis mcmxv, Pontificatus 
Nostri anno primo. 


BENEDICTUS XV 


II 


AD R. P. D. IOSEPHUM SCATTI, EPISCOPUM SAVONENSEM ET NAULENSEM, OB SOL- 
LEMNIA SAECULARIA IN HONOREM DOMINAE NOSTRAE A MISERICORDIA. 


Venerabilis Frater, salutem et apostolicam benedictionem. — Deces- 
sorem Nostrum sanctae memoriae Pium X scimus anno superiore, datis 
ad te litteris, venerabilis Frater, de sacris saecularibus quae istic in 
honorem Dominae nostrae a Misericordia pararentur, hoc promisisse 

egregium aliquem virum ad ea solemnia, qui Romani Pontificis vicem 
gereret, adfuturum. Iam quod Pius pollicitus est, id Nos, Deo favente, 
facturi sumus, et quidem peculiari cum studio ac voluntate. Nam per- 
multum caritas Nos movet Liguriae Nostrae, cuius in sinu divina Mater 
nobilem benignitatis suae sedem collocavit; grateque meminimus, cum 
in ipso flore pueritiae eam pluries invisimus aedem, cumque ibi semel 
et iterum, magna suavitate animi, sacrum fecimus. Sed ante omnia 
movet ratio Nos horum, in quibus versamur, miserrimorum temporum, 
Ubi enim, suscepto Pontificatu maximo, incidimus in medium rerum 
omnium certamen atque discrimen, continuo intelleximus Nobis, si 
unquam decessoribus Nostris, praecipue laborandum esse, ut humanae 
societati, de cuius salute potissimum in Nos iam cura incumberet, ira- 
tum Deum placaremus. Itaque, indictis catholico orbi supplicationibus, 
divinam implorare clementiam non desinimus, patronam in primis adhi- 
bentes Virginem Matrem, quae, cum multas praeclaras appellationes, 
tum omnipotentiae supplicis recte nomen acceperit. Quamobrem existi- 
mare per te potes ista Marialia festa, quae propediem agentur, Nobis 
non solum valde libentibus actum iri, sedgcupientibus etiam atque 
exoptantibus, ut ad pietatem fiduciamque Mariae in plurimis vel exci- 
tandam vel refovendam conducant. Ad haec illud velut cumulus accedit 
quod ista ipsa sollemnia earum afferunt memoriam rerum, quae ad 
eandem fiduciam confirmandam admodum opportunae videantur. Admo- 
nent enim abhine fere centum annis, in simili perturbatione omnis 
Europae, cum Vicario Jesu Christi esse multo 'acerbius actum, adeo 
acerbius, ut iactatam maximis turbinibus et fluctibus Ecclesiae navim 
vix gubernare sineretur: at praesenti ope Virginis implorata, Ecclesiae 
atque huic Urbi Pium VII contra exspectationem omnium esse reddi- 
tum, eundemque anno post, aurea corona simulacro Savonensi impo- 
sita, votum?Mariae Auxiliatrici christianorum solvisse. Haec igitur Nos 
considerantes, ad augendam auctoritate Nostra istius commemorationis 
sollemnitatem non solum grati animi officio adducimur quod in Deces- 
sore sanctissimo pontificalis et libertas et dignitas Deiparae patrocinio 
mirandum in modum vindicata sit,sed ea etiam causa, ut tam tristibus 
tamque formidolosis rei christianae temporibus illud ipsum patrocinium 
conciliemus - Itaque unus e S.R. E. Cardinalibus volumus istis sacris 
sollemnibus intersit, Nostro nomine; isque sit qui ante alios ex finitimis 
Liguriae regionibus cooptatus est, dilectus filius Noster, Andreas car- 
dinalis archiepiscopus Mediolanensis, quem ais litteris Legatum Nostrum 
renuntiamus. - Iam vero non tantum placet augustiora haec facere 
sollemnia, sed etiam populo christiano fructuosiora. Quare, caelestes 

thesauros Ecclesiae, quorum apud Nos dispensatio est, aperientes, 
omnibus qui in ea celebritate dierum, rite poenitentia expiati et Eucha- 
ristico epulo refecti, Savonensem aedem inviserint, ibique rem catholi- 
cam Deo commendaverint, plenariam peccatorum veniam indulgemus. 
Praeterea sacerdotibus ex utrogue clero qui peccata confitentibus aures 
ibidem dabunt, eam ampliorem tribuimus facultatem absolvendi, quae 
tempore Iubilaei ab Apostolica Sede tribui solet. Sed hac de re proprias 
litteras apostolicas in forma brevi expediri iussimus. Denique, cum veli- 
mus Nostrae erga Savonensem dioecesim benevolentiae exstare docu- 
mentum, atque episcopalem istam sedem, quae cum Romano Pontifi- 
catu non vulgaribus sane vinculis coniuncta est, eximio aliquo ornamento 
distingui, eidem sedi privilegium Pallii attribuimus in perpetuum; quo 
quidem privilegio te, venerabilis Frater, ex episcopis Savonensibus pri- 
mum usurum esse, pro ea qua te diligimus caritate, valde gaudemus. - 
Auspicem autem divinorum munerum ac testem benevolentiae Nostrae, 
tibi tuoque clero et populo apostolicam benedictionem amantissime 
impertimus. 

Datum Romae apud S. Petrum die x1x mensis aprilis mcmxv, Pon- 
tificatus Nostri anno primo. 


BENEDICTUS PP. XV 


AD R. D. MATTHAEUM CRAWLEY BOEVEY, SACERDOTEM E CONGREGATIONE SS. COR- 
DIUM IESU ET MARIAE: DE SINGULIS CATHOLICORUM FAMILIIS SANCTISSIMO 
CORDI IESU CONSECRANDIS. 


Dilecte Fili, salutem et apostolicam benedictionem. — Libenter tuas 
legimus litteras, itemque iis adiuncta scripta, ex quibus cognovimus 
diligentem et sollertem, plures iam annos, a te dari usquequaque operam 
consecrandis sanctissimo Cordi Jesu familiis, ita quidem ut, imagine 
eius in illustriore loco aedium posita tamquam in throno, vere Christus 
Dominus intra domesticos catholicorum parietes regnare videatur. Uni- 
versum quidem genus humanum Leo XIII felicis recordationis decessor 
Noster divino Cordi iam devovit, notissimaeque sunt eius de hac re 
litterae encyclicae Annum sacrum. Sed, ea generali devotione peracta, 
non haec singularum familiarum devotio videtur supervacanea, imo et 

illi admodum congruens, et ad sanctum Pontificis propositum valde con- 
ducibilis: nam quae cuique propria sunt, multo magis nos tangunt, 
quam quae communia. In quo tuorum laborum fructus opinione ube- 
riores exstitisse gaudemus, teque, ut in incepto impiger perseveres, hor- 
tamur. — Rem enim habes in manibus, qua nihil ad haec tempora 
opportunius. Pervertere et privatim et publice eam conformationem 
morum quam peperit et expolivit Ecclesia, humanamque societatem - 
omni sensim vestigio in ea sapientiae honestatisque christianae delendo - 
ad misera instituta ethnicorum revocare, hoc est quod hodie volunt, 
quod nituntur nimis multi, atque utinam sine effectu. Praecipuis autem 
improborum telis proposita est societas domestica; quae cum communis 
hominum societatis principia et velut semina contineat, necessario con- 
secuturam vident eam, quam moliuntur, conversionem vel corruptionem 
potius communitatis humanae, si semel instituta domestica corruperint. 
Itaque sancientes legem de divortiis, stabilitatem coniugii convellunt ; 
cogentes iuventutem publica disciplina, quae plerumque Religioni alie- 
nissima est, institui, in re maximi ponderis, nervos patriae potestatis eli- 
dunt; ac, probrosam praedicantes artem potiundae voluptatis naturaeque 
fraudandae, impie ipsum generis humani fontem arefaciunt, ac thalami 
sanctitatem impurissimis moribus coinquinant. Recte igitur, dilecte Fili, 
societatis humanae suscepta causa, ante omnia christianos spiritus in 
convictu domestico vel excitare studes vel fovere, caritatem Iesu Christi 
penetralibus nostrorum, tamquam dominam, inferendo. Quod quidem 
facis ipso sponsore Christo, qui beneficiis se ornaturum promisit eas 
domos, in quibus sui Cordis imago exposita pie coleretur. 

Iam vero cultum honoremque id genus tribuere amantissimo Redem- 
ptori nostro sanctum profecto et salutare est: sed nequaquam in isto 
sunt omnia. Opus etiam maximeque est nosse Christum; cognitam 
Eius habere doctrinam, vitam, passionem, gloriam: non Eum sequi levi 
quodam sensu religiositatis, quae quidem tenera molliaque corda facile 
commoveat, lacrimulas eliciat, vitia vero intacta relinquat; sed vivaci 
constantique fide, quae mentem, quae animum, quae mores dirigat ac 
moderetur. Atqui hoc omnino est causae, cur Iesus aut a plurimis negli- 
gatur, aut a multis parum ametur, quod illis fere ignotus, his non satis 
est cognitus. Quare perge quidem, dilecte Fili, eniti et efficere, ut amoris 
flammas erga sacratissimum Cor lesu per domos catholicorum exsus- 
cites: sed enitaris etiam et efficias ante [velimus, ut hic amor cogni- 
tionem Christi Domini notitiamque eius, quam ipse attulit, veritatis et 
disciplinae usque maiorem altioremque in omnibus, quas adieris, domibus 
sequatur. - Nos autem, ut hac in re stimulos pietati communi admo- 

veamus, quaecumque decessor Noster sanctae memoriae Pius X anno 
mcMxiI, Chilensium Episcoporum rogatu, familiis ex ea republica quae 
se sanctissimo Cordi consecrarint, largitus est pontificalis indulgentiae 
munera, eadem ad omnes orbis catholici familias, quae id ipsum faciant, 
extendimus. 

Auspicem caelestium bonorum ac testem paternae benevolentiae 
Nostrae habeas, dilecte Fili, apostolicam benedictionem, quam tibi per- 
amanter impertimus. 

Datum Romae apud 38. Petrum, die xxvu aprilis mcmxv, Pontificatus 
Nostri anno primo. 


BENEDICTUS PP. XV 


SUPREMA 8. CONGREGATIO 8. OFFICI 


I 
LITTERAE 


AD EMUM AC RMUM DNUM CARD. ARCHIEPISCOPUM PARISIENSEM, SUPER CULTU 
SACRATISSIMI CORDIS IESU EUCHARISTICI. 


Ad omnes dubietates et anxietates tollendas quae post evulgata 
sacrae Rituum Congregationis Decreta dierum 28 martii et 15 iulii anni 
superioris istic inter fideles exortae perhibentur, flagitabat nuper Emi- 
nentia Tua explicitam Sanctae Sedis declarationem super dubio: « Num 
«titulus Cor Jesu Eucharisticum servet sensum, quibuscumque non 
« obstantibus, quem habet in ultima Collectione (Raccolta) Indulgen- 
« tiarum anni 1898 et in Brevi dato a Leone XIII die 16 februarii 1903 ». 

Re delata ad supremam hance sacram Congregationem sancti Officii, 
cuius est curare ne fidei puritas coeni quaacumque permixtione turbetur, 
omnibus eadem mature perpensis, in plenario conventu habito feria IV 
die 24 martii anni currentis, respondendum censuit: « Adfirmative; et 
«ad mentem. Mens est ut firma et immutata remanere debeant Decreta 
« Sanctae Sedis quoad emblemata, imo etiam quoad partem liturgicam 

« devotionis erga Cor Iesu Eucharisticum; attamen devotio ipsa erga 
« Cor Iesu Eucharisticum haberi debeat ut adprobata ab Apostolica Sede 
« in sensu declarationis quae continetur in ultima Collectione Indulgen- 
« tiarum anno 1898 edita ». 

Quam quidem responsionem perpetuo hac super re Ecclesiae sensui 
apprime consonam facile inveniet quisquis paulisper secum reputet in 
ipsis Breviarii Romani lectionibus pro Officio festi sacratissimi Cordis 
Jesu iamdiu concesso, commendari praecipue « caritatem Christi patientis 
«et pro humani generis redemptione morientis atque in suae mortis 
« commemorationem instituentis sacramentum corporis et sanguinis sui, 
« ut [eam] fideles sub sacratissimi Cordis symbolo devotius ac ferventius 
« recolant, eiusdemque fructus uberius percipiant »; et festum Ssmi Cor- 
poris Christi cum eiusdem sacratissimi Cordis festo in sacra liturgia ita 
coniungi ut alterum alterius quasi sequela et complementum videatur. 
Nil igitur mirum si, inolescente postea devotione erga sacratissimum 
Cor Iesu Eucharisticum, constanter ab Apostolica Sede declaratum 
fuerit « cultum erga sacratissimum Cor Iesu in Eucharistia non esse per- 
« fectiorem cultu erga ipsam Eucharistiam neque alium a cultu erga 
« sacratissimum Cor Iesu -. 

Ex quibus omnibus plane consequitur devotionem erga sacratissimum 
Cor Iesu Eucharisticum nedum unquam a Sancta Sede improbatam haud 
fuisse, quin immo pluries positive recognitam: hoc tamen omnino et 
non alio sensu, nova vero circa eam emblemata, imagines, titulos ac 
festivitates liturgicas ideo potissimum vetitas fuisse, ne forte simplicium 
animis, novitatis amore captis, devotionem ipsam in erroneos vel minus 
opportunos sensus deflectentibus, res tam sancta obloquentium dicteriis 
exponeretur. 

Dum Te igitur precor ut huius adeo salutaris devotionis frequenta- 
tores, veram et genuinam Apostolicae Sedis mentem prudenter edoctos, 
in sancto proposito confirmare satagas, honori mihi duco altissimae 
aestimationis meae sensus exprimere Eminentiae Tuae, cui manus humil- 
lime deosculor. 

Datum ex aedibus S. O. die 3 aprilis 1915. 


R. Carp. Merry DEL VAL, Secretarius. 

II 


SectTio DE INDULGENTIIS 


DECRETUM 


AUGETUR ET EXTENDITUR INDULGENTIA PRO QUADAM LAUDE SSMI SACRAMENTI 


Die 15 aprilis 1915 


Ssmus D. N. D. Benedictus div. prov. Pp. XV, in audientia R. P. 
D. Adsessori S. Officii impertita, abolitis indulgentiis partialibus, quae 
hactenus viguere ob recitationem laudis: Sia lodato e ringraziato ogni 
momento, il santissimo e divinissimo Sacramento, quibusdam determi- 
natis temporibus et adiunctis, benigne concedere dignatus est indulgen- 
tiam trecentorum dierum, defunctis quoque applicabilem, toties lucrandam, 
quoties quilibet ex christifidelibus eandem laudem, corde saltem contrito, 
recitaverit: firma remanente plenaria indulgentia, item defunctorum ani- 
mabus applicabili, semel in mense ab iis lucranda, qui per integrum 
mensem praedictam laudem recitare consueverint. Praesenti in perpe- 
tuum valituro absque ulla brevis expeditione. Contrariis quibuscumque 
non obstantibus. 


R. Carp. Merry DEL VAL, Secretarius. 


L. S. 


+ Donatus, Archiep. Ephesin., Ads. S. 0. 

S. CONGREGATIO CONSISTORIALIS 


DECLARATIO 
ad Consistoriale decretum diet 25 ianuarii 1911 


Consistoriali decreto diei 25 ianuarii 1911 statutum fuit ut pia 
opera instituta et onera quae in ecclesia Ssthae Trinitatis apud Inno- 
centianam Curiam exstabant, una cum eiusdem titulo, iuribus et privile- 
giis omnibus, transferrentur ad S. Apollinaris; et huius ecclesiae regimen 
et cura, vi eiusdem decreti, susciperetur ab eo sacerdote qui modo 
rectoris munere fungitur ecclesiae Ssthae Trinitatis, imposita eidem et 
successoribus eius legitimis obligatione satisfaciendi omnibus oneribus 
quae utriusque separatae ecclesiae erant propria. 

Cum vero quaestio nuper mota sit de modo et conditionibus quibus 
cura ecclesiae S. Apollinaris et satisfactio onerum antiquae ecclesiae 
Ssthae Trinitatis inhaerentium praefato rectori commissa est, re mature 
considerata, Sstius D. N. Benedictus XV declarandum et statuendum 
censuit, prout hoc Consistoriali decreto declarat et statuit, memoratum 
rectorem dependenter ab Emo Urbis Vicario, ad quem proinde res 
principaliter spectat, et salvis semper iuribus Seminarii Romani, curam 
gerere ecclesiae S. Apollinaris et in ea oneribus satisfacere quae veteri 
ecclesiae Ssthae Trinitatis inhaerebant iuxta commune ius, cui minime 
derogatum est decreto diei 25 ianuarii 1911. 

Datum ex S. Congregatione Consistoriali, die 24 aprilis 1915. 


*& C. Carp. De Lat, Ep. Sabinen., Secretarius. 


+ Thomas, Archiep. Edessenus, Adsessor. 

S. CONGREGATIO CONCILI 


FANEN. 


MEDIAE ANNATAE 


16 ianuarii 1915 


Species facti. - Post captam a quodam parocho dioecesis Fanensis 
possessionem sui beneficii, capituli cathedralis syndicus, utpote procu- 
rator fabricae, ab eo exigere voluit mediam annatam, quae dicitur, hoc 
est dimidiam partem redituum primi anni, pro expensis ipsius fabricae 
erogandam. Parochus autem reposuit, sibi, in primo anno officii sui, 
taxis et expensis deductis, nullum fere aut certe perexiguum superesse 
reditum; sed capitulum, attento quod in praesentiarum nullus parochus 
in Italia minorem nongentis libellis annuum reditum percipiat, sibi debi- 
tam, ad iuris apicem, titulo mediae annatae, summam saltem 450 libel- 
larum asseruit, quam tamen, veluti per transactionem, ad libell. 225 favore 
parochi reducebat, solutionem urgens. Neque hisce parochus obtempe- 
ravit, qui propterea coram curia conventus a capitulo fuit: Episcopus 
vero, ad litem sopiendam, satius duxit argumenta hine inde deducta, et 
praesertim difficultates a parocho obiectas examini huius S. Congrega- 
tionis subiicere. 

Hae autem difficultates - ita referente, sub mense iulio anni 1914, 
Episcopo - sunt: a) Quod in praesentiarum media annata nonnisi in exigua 
summa de more consistat, quanta nempe sufficit ad obsequium et subie- 
ctionem erga maiorem ecclesiam profitenda; quam difficultatem capitulum 
immo vocat « il cavallo di battaglia del parroco ». 6) Quod summa titulo 
congruae aut supplementi congruae percepta, non veniat in computatione 
redituum, de quibus solvenda sit media annata: tum quia praedicta 
summa ut iustus reditus ab Ecclesia non agnoscatur; tum quia ea stet 
integra substentationi rectoris, ideoque titulo personali, non officii per- 
cipiatur, c) Quod in computatione redituum deducenda sint onera quae- 
cumque, tum vectigalium, tum etiam expensarum quae ad recte gerendum 
parochiale munus, in hac praesertim temporum acerbitate, necessario 
occurrunt sustinendae. d) Quod revera in dioecesi Fanensi nonnisi exigua 
summa in praeterito a parochis titulo mediae annatae solvi consueverit. 
Haec postrema difficultas, quae in facto tota consistit, contraria capituli 

et Episcopi attestatione satis elidebatur. Ad ceteras autem enodandas 
difficultates, quae circa ius versantur, Episcopus haec quatuor dubia 
S. Congregationi reverenter subiecit, nimirum : 

I. An obligationi solvendi mediam annatam subiiciantur tantum bene- 
ficia parochialia quae nullum obtinent a gubernio civili congruae supple- 
mentum, vel dictae obligationi obnowia sint ea quoque beneficia quae a 
praedicto gubernio supplementum vel integram congruam percipiunt ? 

II. An in determinanda quantitate mediae annatae computari debeat 
etiam supplementum congruae ? 

III. An in eadem quantitate determinanda computari etiam debeant : 

a) decimae quae reipsa percipiuntur ? 
b) incerta cuiuscumque generis ? 
c) summae quae a civili potestate traduntur titulo expensarum cultus? 

IV. An in statuenda quantitate mediae annatae praeter onera realia 
deducenda sit: 

a) taxa quam vocant di mano morta? 
b) tawa successionis eaque pecuniae summa, quae primo anno solvi 
debeat pro adipiscenda possessione beneficii vel alio simili titulo? 


Votum Consultoris. - Super hac facti specie rogatus fuit de sententia 
unus ex S. C. Consultoribus, cuius votum summatim referre praestat. 

I. Ad proposita dubia enodanda - ita ille - oportet in primis cano- 
num praescripta et statuta circa mediam annatam breviter recensere. 
Et de natura quidem ac origine huius praestationis non est cur multa 
inquiramus. Notum est enim, e parte competentis auctoritatis imponi 
consuevisse super beneficiis ecclesiasticis, ad quemdam peculiarem finem 
obtinendum, determinata onera, quae dicuntur pensiones, annatae etc. Ex 
his est media annata, videlicet praestatio determinata, dimidiam partem 
redituum primi anni e sorte beneficii provenientium adaequans, quae 
auctoritate Apostolica in ipsa collatione beneficii imponi solet una tan- 
tum vice facienda favore fabricae ecclesiae cathedralis aut collegiatae. 
Ordinario iure fundatur in constitutione Benedicti XIII quae incipit 
Pius et misericors, data die 10 maii 1725, cuius textus, a S. C. C. tam- 
quam authenticus declaratus (Arimin., 7 iul. 1855), haec, inter alia, ad 
rem nostram, habet: . 

« Decernimus, praecipimus et mandamus, per totam Italiam et 
« insulas adiacentes, ut, in posterum, provisi de parochialibus, una cum 
« incertis annuwm reditum scutorum centum monetae romanae exceden- 
« tibus, et de canonicatis et beneficiis, tam residentialibus, quam non 
« residentialibus et simplicibus, sitis extra ecclesias collegiatas, cuius- 

«cumque valonis exsistant, teneantur solvere et respective deponere 
« mediam annatam pro fabrica ecclesiae cathedralis. Provisi vero de paro- 
« chialibus, una cum incertis annuum reditum scutorum centum monetae 
« praefatae excedentibus, et de canonicatibus et beneficiis tam residentia- 
« libus et simplicibus, sitis in ecclesiis collegialibus vel ad illas translatis, 
« cuiuscumque valoris exsistant, itidem teneantur solvere et respective 
« deponere mediam annatam pro fabrica ecclesiae collegiatae... Sive bene- 
« ficia praedicta liberae collationis sive iurispatronatus mixti ac etiam 
« laicalis fuerint, et ad quemcumque electio, collatio, institutio et pro- 
« visio pertineat, sive nimirum ad Metropolitanum vel Ordinarium, sive 
« ad capitulum, sive ad alium quemcumque inferiorem, dummodo colla- 
« tionis, institutionis et provisionis 8. Sedis minime exsistant, aut etiam 
« legitima non vigeret consuetudo solvendi vel dimittendi fructus sex 
« mensium, aut similem, non tamen minorem ratam favore fabricae vel 
sacristiae: utroque enim in casu pro fabrica praedicta nihil solvendum 
vel deponendum erit... Volumus autem quod huic nostrae constitutioni 
minime subiecta sint beneficia illarum dioecesium et collegiatarum, in 
quibus reperitur opus seu peculiare patrimonium fabricae sufficienter 
instructum, aut onus seu obligatio reparandi, restaurandi et conser- 
vandi ecclesias residet penes communitates locorum, vel adsunt dicta- 
«rum ecclesiarum patroni ». 

Constitutio ipsa, decreto irritanti et clausula « sublata » munita est 
ideoque consuetudine contraria postea invalescente tolli nequit; nec 
alias exceptiones admittit quam tres illas in textu supra relato expli- 
cite recensitas: videlicet, si provisio beneficii fiat immediate ab Apo- 
stolica Sede; si, quum lex lata fuit, iam consuetudo vigebat solvendi 
pro fabrica vel sacrario similem, non tamen minorem ratam; si ecclesiae 
cathedralis aut collegiatae fabricae sufficienter aliunde consultum fuerit, 
adeo ut finis legis prorsus cessasse dicendus sit. - Porro (ut a limine 
hoc in comperto ponamus), nulla ex his tribus exceptionibus in casu 
occurrit: quin immo in capitulo Fanensi, praeter communem obligatio- 
nem, peculiaris titulus exigendi mediam annatam exsurgit ex pacto, 
anno 1828 post diuturnas lites inito et S. Congreg. Concilii auctoritate 
munito, quo capitulum ipsum obligatur partem suscipere in onere manu- 
tenendi fabricam ecclesiae cathedralis, ad hoc nonnullos reditus erogando 
« comprehensis mediis annatis »; quas igitur nisi capitulum sedulo exigat, 
de suis bonis supplere tenebitur. 

Hisce attentis iam satis colligi videtur quid sit respondendum ad 
primum quaesitum: videlicet, quoties paroeciae reditus annuus, una cum 
incertis, summam scutatorum centum excedat, ex eo solvendam esse 

dimidiam annatam, nullo discrimine facto quoad paroecias congrua vel 
supplemento congruae fruentes. Prorsus infirma sunt iudicanda argu- 
menta quae in contrarium afferuntur a parocho; nam, quod « la mezza 
« annata ora sia ridotta a ben piccola cosa, un omaggio, un segno di 
« venerazione verso la maggior chiesa, poche lire e nulla pid », id arbi- 
traria assertio est, omni fundamento carens, nisi forte nitatur in aequi- 
vocatione inter mediam annatam et ius cathedratici, quod revera datur 
episcopo « in signum subiectionis cathedrae episcopali »; media annata 
e contrario est subsidium necessario solvendum et integre erogandum 
favore fabricae et utensilium (luminibus et cera comprehensis) ecclesiae ; 
adeo ut S. Congregatio pluries inhibuerit illud expendi in festorum et 
cantus sumptus, aut in stipendium organistae et similia. 

II. Cetera quaesita versantur circa rectam computationem reditus 
annui ex quo solvenda sit media annata: in quo argumento in primis 
consideranda sunt ipsa Benedictinae constitutionis recitata verba inclu- 
dentia in hac computatione proventus incertos: « provisi de parochia- 
« libus, una cum incertis, annuum reditum scutorum centum monetae 
« romanae excedentibus... teneantur solvere, etc. »; quam normam sacra 
congregatio ita interpretata est ut incerti proventus qui fixi sunt, 
includerentur, non tamen adventitii. Sic decisum invenimus, v. g. in 
Nolan. 14 dec. 1901, in qua, capitulo negante in computatione reditus, 
ad hunc effectum, includendos esse incertos proventus, et multo minus 
quotidianas distributiones, S. C. tamen reposuit: « Servetur constitutio 
« Pius et misericors Benedicti XIII, exclusis tantum simpliciter adven- 
« titiis ». é 

Porro ex hac resolutione non modo prono alveo fluit quid sit respon- 
dendum ad quaestionem III c, « an in eadem quantitate determinanda, 
« computanda sint incerta cuiuscumque generis » (quae responsio esse 
nequit alia nisi: affirmative, exclusis tantum simpliciter adventitiis), sed 
etiam ceterae huius III quaestionis partes, quin immo et II, facile sol- 
vuntur. Etenim decimae quae reipsa percipiuntur, sicut etiam summa 
quae a civili auctoritate nonnumquam solvi consuevit loco decimarum 
quas illa abolere praesumpsit, sunt veri certique reditus, qui patrimo- 
nium paroeciae augent, ac proinde certo certius includi in computatione 
debent. 

Subtilior quaestio, theoretice, moveri posset de supplemento con- 
gruae; sed in praxi omnis difficultas cessat, post responsum S. Poeni- 
tentiariae diei 14 decembris 1899 ad I: « attentis temporum circumstan- 
« tiis, tolerari posse (ut parochi congruam aut supplementum percipere 
« possint, etsi haec proveniant e bonis ecclesiasticis iniuste confiscatis), 


| 
| 
| 
| 
| 


S. Congregatio Concilii 913 


«remoto scandalo, et habita intentione standi mandatis Ecclesiae ». 
Quidquid igitur sit de origine huius proventus, in facto, sub conditio- 
nibus praedictis, licite et tuto a parocho percipi solet et in eius bonis 
haberi et ideo, sive ut certus verusque reditus, sive saltem (habita nempe 
ratione obligationis standi mandatis Ecclesiae) ut incertus, nunc tamen 
fixus et stabilis proventus, procul dubio comprehendituy in quantitate 
summae de qua solvenda est media annata. Qua attenta obligatione 
« standi mandatis Ecclesiae » etiam liquido patet quam infirma sit paro- 
chi difficultas ex eo desumpta quod supplementum aut congrua, e pote- 
statis laicae intentione solvantur titulo tantum sustentationis rectoris. 

Restat dicendum de summis, quae a civili potestate traduntur titulo 
expensarum cultus; verum facile constat has summas statim perceptas, 
integre absumi respondentibus cultus oneribus, ad quae sustinenda 
data sunt, adeo ut, si includerentur in supputatione quantitatis, statim 
deducendae essent titulo expensarum respondentium. Quum igitur eaedem 
summae, necessario, nhumquam in bonis parochi consistant, pronum est 
respondere, in supputatione de qua agitur eas minime venire, neque 
scilicet in includendis, neque in deducendis. 

III. Demum quaestio fit de oneribus quae deducenda sint in sta- 
tuenda quantitate mediae annatae. Principium ad hane questionem sol- 
vendam perspicue edicitur pluribus S. C. resolutionibus, nempe « dedu- 
« cenda esse onera fiwa et realia, non vero personalia ». Cfr. Tiburtin., 
11 mart. 1754; Aesin., 20 iul. 1878 ad III; Camerinen., 3 iul. 1852, ubi 
onera detrahenda pressius sic determinantur: « detractis expensis pro 
« ordinaria fundorum manutentione, solutionibus pensionum, publicorum 
« vectigalium, et eleemosynae Missarum iuxta legem fundationis calcu- 
«landae ad rationem synodalem »; Aesin., 18 iul. 1874, ubi negatur 
deductio oneris Missarum conventualium (quod est onus personale, sicut 
et missae pro populo), etc. Iuxta autem legem canonicam dubitationi 
non subest quaenam onera dicantur realia, quaenam personalia: illa 
enim sunt solutiones quae fiunt ad habendum ab extrinseco aliquod 
(sive res sit sive opera) sacro ministerio necessarium, v. g. ad celebra- 
tionem Missarum fundatarum; personalia vero onera dicuntur quae in 
praestatione propriae seu intrinsecae operae consistunt, v. g., in Missis 
ex officio dicendis (conventualibus aut pro-populo), in praedicatione 
verbi Dei, in administratione Sacramentorum, etc. Fixa autem onera - 
ut compertissimum est - ea dicuntur quae singulis annis adimpleri 
debent, sive personalia sint, sive realia. 

Ex his patet omnia publica vectigalia, excepta taxa, quam vocant 
successionis, esse onera fixa et realia (non exclusa taxa quam vocant 

Acta, vol. VIL, n. 8 — 65-915, 

«a manu mortua »; nam et haec quotannis solvenda est). Taxa vero 
successionis, sicut et aliae expensae quae sustineri debent una tantum 
vice, seu primo anno dumtaxat, pro possessione beneficii capienda, 
minime sunt habendae ut onera fixa et realia, atque ideo non sunt 
deducendae. Secus enim et illud absonum haberetur, in supputatione 
quantitatis summae de qua solvenda sit media annata, et ipsam mediam 
annatam deducendam esse! - Attenta tamen gravitate huius taxae suc- 
cessionis, quae ad quartam partem reditus pertingere solet, Consultor 
votum suum pandit, ut, ex benignitate S. Congregationis, aliqua indul- 
gentia vel mitigatio in supputatione quantitatis de qua agitur, aut saltem in 
ratione solutionis ipsius mediae annatae concedatur, ne forte contingat ut 
novis beneficiatis primo anno fere desint honestae substentationis media. 

Quibus praenotatis, quaesitum fuit quomodo dubia ab Episcopo 
Fanensi proposita essent dimittenda. 


Resolutio. Sacra Congregatio Concilii, in plenariis EMorum Patrum 
comitiis habitis die 16 ianuarii 1915, omnibus mature perpensis, respon- 
dendum censuit: 

Ad 1, [I, III, [V ad mentem. Mens est: Episcopus, adhibitis iuris 
remediis, adigat parochum N. N. ad solvendam summam lib. 225 pro 
fabrica ecclesiae cathedralis. 

Quam resolutionem, in audientia diei 18 eiusdem mensis, Ssmhus 
Diius noster Benedictus div. prov. Pp. XV approbavit. 


O. Groral, Secretarius. 


SACRA CONGREGATIO RITUUM 


ADIACEN. seu NICIEN. 


BEATIFICATIONIS ET CANONIZATIONIS SERVI DEI CAROLI DOMINICI ALBINI E 
CONGREGATIONE OBLATORUM B. V. MARIAE IMMACULATAE, 


DECRETUM DE CAUSA INTRODUCENDA 


In urbe Mentone, principatus Modoecensis, die 26 novembris 1790, 
Carolus Dominicus Albini, e parentibus honestate et religione claris 
ortus, pueritiam et adolescentiam sub tutela et protectione Deiparae 

Virginis et S. Aloisii Gonzagae ita exegit, ut ingenio, docilitate ac pie- 
tate aequalibus praestaret. Humanioribus litteris in patria expletis, Dei 
servitio se mancipare cupiens, in Niciensem dioecesim se contulit, ubi 
in seminario maiori Cimiez erecto superiores disciplinas cum laude 
absolvit. Anno 1815 sacerdotio auctus, statim sacrum ministerium, per 
urbes pagosque discurrens, salutariter exercuit; tum Episcopo Niciensi 
probatus, primum ad confessiones monialium excipiendas, dein ad semi- 
narium maius gubernandum deputatur. Verum maiora molitus, Dei 
Famulus, inter Oblatos Mariae immaculatae anno 1824 Aquis Sextiis 
tirocinium ingressus est, et paucos post menses dignus est habitus qui, 
de Apostolico indulto, ad votorum professionem admitteretur. Scientia 
scripturali, patristica et historica instructus, ab Evangelii praedicatione 
numquam destitit; itemque, superiorum iussu, anno 1827 Massiliam 
petiit, ubi, uti fertur, tam clero christianaeque plebi quam sororibus 
S. Caroli atque operi ab italis nuncupato, quod ipse in ecclesia Montis 
Calvarii erexerat ad fidem moresque tuendos, mirum in modum profuit. 
Volvente autem anno 1835, cum sociis ab ipso Fundatore Oblatorum in 
insulam Corsicam missus et domui Vicensi praepositus, regionem illam 
fere totam sacris missionibus peragravit. Tandem Vir Dei, laboribus 
viriumque debilitate confectus, morbo in dies ingravescente, a P. Guibert, 
sodali suo, postea cardinali archiepiscopo Parisiensi, sacramentis Eccle- 
siae receptis, migravit ad Dominum die 21 maii anni 1839. De opinione 
sanctitatis huius sacerdotis religiosi et missionarii Processus Ordinarii 
Informativi in dioecesibus Adiacensi et Niciensi adornati sunt et Romam 
ad S. Rituum Congregationem transmissi. Quum vero omnia in promptu 
essent ad normam iuris, instante Rho P. losepho Lemius, Congregatio- 
nis Oblatorum Mariae immaculatae procuratore generali et Causae postu- 
latore, attentisque litteris postulatoriis quorumdam Emorum S. R. E. Car- 
dinalium, plurium Rmhorum Archiepiscoporum et Episcoporum, necnon 
Praepositorum generalium Ordinum aut Congregationum aliarumque 
personarum ecclesiastica vel civili dignitate praestantium, Emus et Rihus 
dfius cardinalis Benedictus Lorenzelli, eiusdem Causae Relator, in Ordi- 
nariis sacrorum Rituum Congregationis comitiis, subsignata die ad 
Vaticanum coactis, sequens dubium discutiendum proposuit : An signanda 
sit Commissio introductionis Causae, in casu et ad effectum de quo agitur ? 
Et Emi et Revmi Patres sacris tuendis Ritibus praepositi, post relatio- 
nem ipsius Emi Ponentis, audito etiam voce et scripto R. P. D. Alexan- 
dro Verde sanctae Fidei Promotore, omnibus maturo examine perpensis, 
rescribendum censuerunt: Affirmative seu Signandam esse Commissionem, 
si Sanctissimo placuerit. Die 13 aprilis 1915. 

Facta postmodum de his sanctissimo Domino nostro Benedicto 
Papae XV, per infrascriptum Cardinalem S. Rituum Congregationi Pro- 
Praefectum relatione, Sanctitas Sua rescriptum eiusdem sacri Consilii 
ratum habens, propria manu signare dignata est Commissionem Intro- 
ductionis Causae beatificationis et canonizationis Servi Dei Caroli Domi- 
nici Albini, e Congregatione Oblatorum B. V. Mariae immaculatae, 
die 14, eisdem mense et anno. 


A. Carp. Vico, Pro-Praefectus. 
L.  S. 
+ Petrus La Fontaine, Patriarcha electus Venetiarum, 
Secreturius. 


SACRA ROMANA ROTA 


LIMBURGEN. 


CONTUMACIAE 


Benedicto Pp. XV feliciter regnante, Pontificatus Dominationis Suae 
anno primo, die 13 februarii 1915, RR. PP. DD. Franciscus Heiner, 
Ponens, Joannes Prior et Aloisius Sincero, Auditores de turno, in causa 
Limburgen. - Contumaciae, inter R. D. N. N., parochum, actorem appel- 
lantem, repraesentatum per R. D. De Angelis Hectorem, procuratorem legi- 
time deputatum, et R. Curiam Episcopalem Limburgensem, appellatam, 
repraesentatam per procuratorem R. D. Arthurwm Wynen, advocatum, 
interveniente et disceptante in causa Promotore Iustitiae, sequentem defi- 
nitivam tulerunt sententiam. 


Sacerdos N. N., parochus loci N. N., dioecesis Limburgensis, fuit 
accusatus apud curiam episcopalem eiusdem dioeceseos a personis fide 
omnino dignis de gravissimis delictis. Qua de causa denuntiatus sacer- 
dos fuit citatus ab auctoritate ecclesiastica Limburgensi, non semel sed 
compluries, ut se defenderet ab his accusationibus. Sed omnibus cita- 
tionibus rite factis standi in iudicio parochus N. N. non solum non 
obedivit, sed etiam in ipsam curiam maximas contumelias contulit et 

iudices suos iniuriis vulgaribus affecit. Cum omnes monitiones Episcopi, 
omnes citationes curiae episcopalis frustra tentatae fuissent, accusatus 
sacerdos contumax est declaratus et post processum canonicum rite 
confectum beneficio suo parochiali propter delicta gravissima per testes 
probata uti plene convictus est privatus. 

Sed parochus N. N. non acquievit huic sententiae, sed appellavit ad 
secundam instantiam, nempe ad tribunal metropolitanum Friburgense, 
ut innocens declararetur a contumacia et absolveretur a poena in eum 
lata. Tribunal autem metropolitanum rejecit recursum parochi, decla- 
rationem contumaciae a prima instantia factam, validam confirmans. 

Sed et contra hanc sententiam secundae instantiae parochus N. N. 
remonstravit, appellationem ad H. S. O. interponens, quare ab hoc 
Tribunali supremo de dubio rite concordato: An constet de contumacia 
in casu, diiudicandum est. 


Quod ius attinet de contumacia, de qua agitur in casu, hoc breviter 
adnotandum est. Cum quaelibet citatio vel invitatio in ius, a iudice 
legitime facta, sit peremptoria, si reus, citatus vel invitatus, nulla iusta 
causa excusatus, comparere renuat, contumax habebitur. Non tamen 
potest iudex reum contumacem declarare, nisi prius constiterit: cita- 
tionem tempore utili ad rei notitiam pervenisse, porro reum neglexisse 
absentiae a iudicio excusationem afferre aut non iustam attulisse, quae 
omnia comprobari possunt sive per novam citationem reo factam, ut 
contumaciam suam, si possit, excuset, sive alio modo. Rei contumaciam 
in processu poenali iudex declarare potest sive ex officio sive ad instan- 
tiam promotoris iustitiae; declarata rei contumacia, iudex procedere 
potest ad sententiam definitivam, eaque vero rite intimata, ad ipsius 
sententiae exsecutionem. Post latam sententiam contumax beneficium 
restitutionis in integrum adversus sententiam contumacialem ab ipso 
iudice qui eam tulit, petere potest, si iustum morae impedimentum 
probaverit; si vero quaestio agatur de contumacia, supponenda est 
semper contumacia vera, non ficta, formalis, non tantummodo mate- 
rialis, ergo inobedientia adversus legitimum iudicem in iis quae ad iudi- 
cem pertinent, cum dolo commissa (Schmalzgr., pars 2, tit. 14, n. 38; 
Reiffenstuel, 1. 2, t. 14, n. 43; Rota, dec. 293, n. 4, p. 4, Rec.) seu quae 
rationem delicti habet, utpote cum contemptu iudicis seu iudicialis 
auctoritatis coniuncta, qui contemptus tamen non necessario verbis 
explicitis exprimi debet, sed sufficit, ut in facto ipso inobedientiae, 
omnibus perpensis circumstantiis, sit implicitus (Pirhing, 1. 2, tit. 14, 
§ 1, n. 20; Rota, coram Heiner, decis. 19, n. 24, 399). 

Qui igitur legitime vocatus in iudicium, nec iuste impeditus, nec 
causam excusationis iustam habens, iudicis mandato obtemperare renuit, 
vere contumax est, nam imprimis, rite citatus, comparere debet. Ad 
normam iuris communis tres citationes edici debent vel una perempto- 
ria vice trium (Schmalzgr., 1. c., n. 40), sed in processu summario iuxta 
Instructionem S. C. EE. et RR. in causis disciplinaribus et criminalibus 
clericorum diei 11 iunii 1880, requiruntur et sufficiunt duae citationes 
(n. XXIV), ut citatus non comparens contumax declaretur. 


Haec iuris principia ante oculos habuerunt RR. DD. PP. Auditores 
in quaestione in casu, an parochus N. N. in facto sit contumax, prout 
duae instantiae anteriores deciserunt. Inquirimus hoc ex singulis factis 
in actis processus exstantibus. 

Die 13 novembris 1911 curia episcopalis Limburgensis, aliquas 
litteras in causa denuntiationis de criminibus ab ipso patratis misit ad 
parochum N. N. Hic autem easdem litteras acceptare recusavit, quare 
ad dictam curiam clausae remissae sunt, uti videri possunt in actis. 
Paucos post dies, nempe die 17 novembris 1911 per medium parochi 
vicini curia episcopalis eidem parocho N. N. transmisit citationem cum 
praecepto comparendi in iudicio die et hora determinata. Lectis lit- 
teris citationis parochus N. N. easdem parocho latori reddidit declarans 
eas non pertinere ad suam personam. Idem deinde scripsit ad curiam 
litteras sibi missas non ipsum spectare, adiiciens, se in alio casu 
latorem litterarum uti vulgarem nuntium curiae per scalas deiecturum. 
Causa unica, ex qua parochus N. N. affirmabat litteras illas ad ipsum 
non spectare, fuit, quia directae fuissent ad « Rev. D. N. N., parochum », 
non autem ad Rev. dominum doctorem N. N. - Episcopus Limburgensis, 
graviter aegrotans, misit litteras benignas, affirmans omissionem tituli 
« doctoris » non factam esse ex mala fide, sed ex oblivione curiae. 
Adnotandum est, parochum N. N. acquisivisse titulum « doctoris » philo- 
sophiae in universitate protestante Basiliensi, sine licentia et consensu 
Ordinarii proprii Limburgensis, qui consensus in omnibus dioecesibus 
Germaniae praescriptus est. 

Initio deinde mensis ianuarii 1912 ad curiam episcopalem pervene- 
runt accusationes seu denuntiationes novae gravissimae a personis fide 
dignis contra eundem parochum N. N. Citatis et rite excussis quatuor 
testibus, Episcopus ad evitanda ulteriora scandala, suspendit accusatum 
sacerdotem ab officio per decretum diei 17 ianuarii 1912 et eumdem 
citavit ad comparendum coram curia, ut responderet ad accusationes 
gravissimas contra eum promotas. Hanc citationem accusatus sequutus 


| 
| 
| 
\ 


S. Romana Rota 219 


est, et die 30 ianuarii 1912 eius excussio coram vicario generali in 
praesentia notarii locum habuit. [n ipsa sessione ad accusationes respon- 
dere debuit ad omnia et singula capita de quibus accusatus fuit, sed 
fere omnia facta in modo clamoroso negavit, excepto uno delicto, quod 
confessus est. Accusatus protocollum inquisitionis ei lectum approbavit 
quidem, sed refutavit eius subscriptionem, dicens: se ibi, sc. in aedibus 
curiae, nunquam protocollum firmaturum esse. 

Octo diebus post, novae denuntiationes fide dignae ad curiam epi- 
scopalem pervenerunt; quare, ad evitandum grave scandalum, parocho 
N. N. die 21 februarii 1912 intimatum est ut parochiae suae renun- 
ciaret; si autem hoc recusaret, continuationis procedurae iudicialis causa 
ad comparendum coram iudice citatus est. Parochus vero litteris diei 
26 februarii 1912 plenis gravissimarum iniuriarum contra Episcopum 
et eius curiam rescripsit: « se non renuntiaturum nec coram curia 
«compariturum esse ». Deinde 28 februarii curia episcopalis misit 
parocho secundam citationem et quidem peremptoriam cum intimatione 
expressa, quod, si accusatus non obediret, uti contumax haberetur et 
procedura inquisitionis contra eum incepta ad finem prosequeretur. Has 
litteras in manus parochi pervenisse, demonstrat fides receptionis ex 
officio postali. At et nunc citatus parochus non comparuit. 

Sed omnia haec, uti constat ex documentis in actis processus, non 
pertinebant ad processum canonicum in sensu stricto, cum Episcopus 
voluerit procedere in modo administrativo. Cum tamen omnis clementia 
Episcopi non haberet effectum, hic tandem proceduram stricte iudicialem 
praecepit et ad hunc finem instituit promotorem iustitiae per decretum 
diei 9 aprilis 1912. Promotor iustitiae constituit capita accusationis, quae 
exstant in summario, sed parochus pluries citatus ad comparendum, 
ut accusationibus respondeat et se defendat, non comparuit, quare die 
17 iunii 1913 contumax est declaratus, et hoc cum optimo iure, nam 
prout praescribit iam supra citata Instructio S. C. EE. et RR. diei 
11 ianuarii 1880 in num. XXIV: « Si (accusatus) iudicio sistere abnuat, 
« iteratur indictio, in qua eidem praefigitur congruus peremptorius ter- 
« minus, eique significatur, quod si adhuc obedire renuat, habebitur ceu 
« contumax, et pro tali-in facto aestimabitur, quatenus absque probato 
« legitimo impedimento istam quoque posthabeat intimationem ». 

In facto: parochus N. N. a curia episcopali Limburgensi, contu- 
max declaratus est postquam rite saltem duabus vicibus fuit citatus, et 
quidem altera vice peremptorie, tamen non comparuit, quin iustum 
impedimentum proferret. Prima nempe citatio iudicialis facta est die 
21 augusti 1912, in qua, enumeratis delictis denuntiatis, dicitur: « Hisce 

« citamus, ut die Veneris, die 23 huius mensis, hora tertia cum dimidio 
«p.m. in aula officiali infrascripti compareas, ut excutiaris ». Cum non 
comparuerit citatus accusatus, sequuta est secunda citatio diei 3 sep- 
tembris 1912. Haec citatio sonat sic: «Iterum et quidem in forma 
« peremptoria citaris in proximum diem Lunae, diem 9 septembris in 
« horam tertiam cum dimidio p. m. in aulam officialem infrascripti, ut 
«in eadem re ac in citatione diei 21 huius mensis dictum erat, excu- 
« tiaris, cum notificatione, ut, si iterum, quin causam excusationis pro- 
« feras, citationi non obtemperes, absque ulterioribus in contumaciam 
« contra te processus instituetur ». 

In tertia denique citatione diei 24 ianuarii 1913, praeses tribunalis 
episcopalis accusato ita scribit: « Ob specialem respectum hisce tibi 
« transmittimus ultimam citationem ad comparendum coram infrascripto 
« proxima die Veneris, 31 huius mensis, hora tertia cum dimidio p. m., 
«cum notificatione quod, si forte, quin causam excusationis habeas, non 
« venturus sis, absque ulterioribus in contwmaciam procedura contra te 
« instituetur. Excutiendus es hic circa accusationes, in citatione 21 augu- 
« sti anni praeteriti tibi iam communicatas, scilicet circa graven ... ». 
Omnes hae citationes rite intimatae sunt accusato, nam erant secundum 
usum generalem in Germania transmissae per epistolas, a publicis tabu- 
lariis inscriptas, exquisita fide receptionis uti hoc videri potest ex actis. 
Ceterum accusatum legisse ultimam citationem, ipse fatetur: « Epistolam 
« ordinariatus episcopalis die 24 h. m. (nempe ianuarii 1913) inspexi » 
ut in summario habetur. Et si in eisdem litteris scribit: « Litteras 
« posterioris dimidii ultimi anni non legi », non est ei credendum, nam 
eum cognovisse saltem citationem diei 3 septembris 1912 apparet ex 
eis, quae curia episcopalis citationi diei 24 ianuarii praemittit: «... cum 
« neque ad tertiam citationem diei 3 septembris anni praeteriti in diem 
«9 septembris eiusdem anni, quam testante fide receptionis, a publicis 
« tabulariis transmissa, ipse recepisti, non magis quam ad priores cita- 
« tiones responsionem dederis, quamvis eam legisse videaris, uti con- 
« cludi debet ex animadversione propria tua manu in involucro aperto 
« scripta: “ad reficiendas expensas expeditionis obligatus est mit- 
«tens (scilicet curia episcopalis), doct. N. N. parochus loci N. N., 
« 25, 9, 12,,». Sed etsi citatus non legisset litteras citatorias, sibi ipsi 
sequentias attribuere debet. Nunquam hic modus agendi excusat a 
contumacia in processu canonico, uti etiam confirmatur a supremo 
Signaturae Apostolicae tribunali in causa Neo-Eboracen. Querela 
enim nullitatis fuerat interposita contra rotalem sententiam diei 9 de- 
cembris 1911, ex defectu formae iudicialis, quasi regularis citatio 

partis recurrentis defuisset. « Cum tamen, ita decidit Signatura Apo- 
« stolica, ex Actis evidenter constiterit, citationem per regularem tra- 
« mitem Parisiensis curiae diligenter missam fuisse litteris in publico 
« diribitorio commendatis, addito onere receptionem denuntiandi: atque 
« idcirco imputandum unice esse ipsi mulieri, si litterae illae apertae ab 
«ipsa non fuerint: eminentissimi Iudices, in plenaria sessione diei 
« 10 ianuarii 1914, recursum reiiciendum esse decreverunt ». (Acta Apo- 
stolicae Sedis, vol. V1, p. 165). In facto, si talis ignorantia affectata excu- 
sare posset a contumacia, iudicialis processus esset inefficax et ita omnis 
iustitia disturbata. 

Nec dicatur, neminem esse posse contumacem, qui habeat iustam 
causam non comparendi ante iudicem citantem. Iam vidimus non esse 
causam excusationis, si citatus, uti dicit, non legerit citationes indubi- 
tanter acceptas. Sed et omnes aliae causae excusationis ab accusato 
postea allatae sunt ita leves, futiles, quinimmo ridiculae, ut tribunali 
sit indignum de his tractare singulatim easque refutare. Exempli causa 
scribit accusatus in litteris diei 18 ianuarii 1913, ad ultimam citationem 
peremptoriam: « Vix credendum est, ordinariatum episcopalem a me 
« revera exspectare, me studia mea, quibus solis firmor, interrumpere aut 
« generatim absque honesta ratione interrumpere posse, ut infamis, 
« qualem me reddit, coram ipso compaream. Quapropter epistolam consi- 
«derare possum solum tanquam aliquod signum bonae voluntatis 
« ineundi commercium mecum ». Haec licentia verborum contra curiam 
episcopalem iam per longum tempus nimis mitem et benignam versus 
accusatum haud est excusatio a contumacia, sed augmentat eius culpa- 
bilitatem, est spretus auctoritatis iudicis, est igitur ipsa crimen (cf. Lega, 
de iud. eccl. vol. IV, P. III, t. 7 IV, n. 365). 

Non aliter se habet res cum altera causa excusationis ex parte 
parochi citati. Scribit enim (I. c.): « Quia homo non habet nisi unum 
« systema nervosum, et quia si procedurae ordinariatus absque resis- 
« tentia me dedissem, non amplius viverem, at neque ullus de ordina- 
« riatu ». Sed hoc incommodum est oneri, sese coram iudici in causa 
poenali sistendi, intrinsecum, et nemo ab onere excusatur ob incommo- 
dum ipsi oneri intrinsecum. Porro parochus N. N. potuit sine periculo 
salutis, tempore suae suspensionis, Berolini voluntarie ad studia phi- 
lologiae incumbere et quidem ita strenue, ut non tempus inveniret, 
citationi curiae episcopalis, ne quidem per litteras excusationis, respon- 
dere; quinimmo: non eidem licet, se sistere iudici citanti ex inhonesta 
seu infami causa, qualis est citatio. Illa autem sic dicta « infamia », quam 
citatus a curia episcopali causatam dicit, consistebat in facto, quod curia 

quosdam testes citaverat et excusserat. Ergo, secundum parochum N. N. 
nullum tribunal habet ius citandi testes, ut audiat eos de criminibus 
ab ipsis denuntiatis, ne reddat denuntiatum infamem. Non est iudicis 
de talibus stultitiis discutere. Si patronus rei putet, suum clientem labo- 
rasse ex ignorantia iuris quoad citationes canonicas earumque sequen- 
tias, contradicendum est, parochum N. N. non potuisse ignorare sequelas 
suae contumaciae, quas ipsi in memoriam revocavit praeses tribunalis 
primae instantiae, necnon canonicus Kilian, nune episcopus Limbur- 
gensis; et si reapse eas ignorasset, non ideo a contumacia excusaretur, 
cum iuxta regulam iuris in 6* « ignorantia facti, non iuris excusat ». 
Neque suspensa fuit iurisdictio primi tribunalis per recursum rei 
conventi ad tribunal superius Friburgense contra suspensionis poenam 
sibi inflictam die 17 ianuarii 1912, nam a) nonnisi sex menses post 
appellationem instituit recursum; 6) recursus fiebat contra actum admi- 
nistrativum Episcopi, non iudicialem tribunalis, cum tantummodo die 
9 aprilis 1912 tribunal constitutum fuerit per Episcopi decretum; c) recur- 
sus denique reiectus fuit, seu libellus potius haud acceptatus fuit, quia 
in numerosis locis offenderit in reverentia auctoritati ecclesiasticae debita; 
d) haud ex serio proposito igitur idem recurrens eumdem libellum in 
forma immutatum ordinariatui Friburgensi die 9 novembris 1912 iterum 
offerre potuit. Constat igitur de vera contumacia sac. N. N. - Contu- 
macia autem punitur denegatione iuris appellandi, saltem regulariter, 
uti docent auctores (cf. Rota, Colonien.-Monasterien., coram Heiner, et 
in ultimo gradu coram Lega), atque etiam beneficii restitutionis in inte- 
grum (Pichler, |. 2, tit. n. 14,21). Invaluit quidem praxis in Rota Romana, 
testantibus de Luca (de iudic., disc. 10, n. 1439), Schmalzgrueber (de dolo 
et contum.,. n. 56) Pichler, |. c. et aliis canonistis, concedendi appellatio- 
nem etiam vero contumaci; quae tamen praxis supponit, appellantem 
animum habuisse non omnino rebellem in auctoritatem ecclesiasticam, 
ut apparet ex Rota, decis. 16 in Novis, a Schmalzgrueber citata: « Et sic 
« pro hae parte fuit declaratum et determinatum taliter citatum posse 
« appellare, nisi expresse posset constare de ipsius scientia et contemptu, 
« qui solus facit quod non audiatur contumax ». Parochus N. N. vero 
extrema contumaciae attigit, et signa indubia animi rebellis in auctori- 
tatem ecclesiasticam praebuit: ante institutum iudicialem processum, 
durante inquisitione administrativa, bis reiecit litteras ordinariatus, futili 
_motivo de non adhibito titulo « doctoris » adducto; die 30 ianuarii 1912 
protocollum eius depositionum, quod uti accuratum agnovit, subscribere 
recusavil, dicens, se in aedibus ordinariatus « nullum amplius protocollum 
« subscripturum esse ». Litteris dein diei 26 februarii 1912, plenis iniuria- 

rum in Episcopum et ordinariatum, Episcopum certiorem fecit: « se non 
«renuntiaturum parochiae nec coram ordinariatu compariturum esse ». 
Citationem peremptoriam diei 28 februarii, quam certe accepit, ut constat 
ex fide receptionis diribitorio publico ab ipso data, omnino neglexit. 
Huiusmodi circumstantiae, processum iudicialem antecedentes, ostendunt 
contemptum eius erga auctoritatem ecclesiasticam, quem etiam in cita- 
tionibus iudicialibus recipiendis constanter exhibuit, sicque absentiam 
contumacem, quam minitatus est, ad etfectum perduxit. Videtur igitur 
in casu aequitatem canonicam nullatenus exigere, ut parochus N. N. 
iterum audiatur, sed potius, ut sine mora saluti parochianorum loci 
N. N. consulatur, qui tribus iam annis se oneratos vident parocho a 
divinis suspenso. 


Quibus omnibus perpensis, dubio proposito An constet de contu- 
macia in casu, subscripti RR. PP. DD. Auditores de turno responden- 
dum esse decernerunt Affirmative, ideoque sententiam primae instantiae 
Limburgensem fieri exsecutoriam. Simul condemnatur parochus N. N. 
in omnes expensas iudiciales, etiam in honorarium patroni parochiae 
N. N., cum in casu habeatur appellatio frivola (Reg. serv. apud S. R. Rotae 
Tribunal § 185). 

Ita pronunciamus, mandantes Ordinariis locorum et ministris tri- 
bunalium ad quos spectat, ut exsecutioni mandent hanc sententiam, 
et adversus reluctantes procedant ad normas sacrorum canonum, et 
praesertim cap. 3, sess. XXV, de reform., Concilii Tridentini, iis adhibitis 
exsecutivis et coércitivis mediis, quae magis efficacia et opportuna pro 
rerum adiunctis exstitura sunt. 

Romae, in sede Tribunalis S. R. Rotae, die 13 februarii 1915. 


Franciscus Heiner, Ponens. 
Ioannes Prior. 
Aloisius Sincero. 

L. & S. 


Ex Cancellaria S. R. Rotae, 3 martii 1915. 
Sac. Tancredes Tani, Notarius. 

SECRETARIA STATUS 


EPISTOLA 


AD R. P. D, CAROLUM IOSEPHUM SCHULTE, EPISCOPUM PADERBORNENSEM, DE 
OPERE CAPTIVIS OPITULANDIS AB EO CETERISQUE EPISCOPIS GERMANIAE 
INSTITUTO. 


Sento il dovere di rilevare quanto la S. V. Illia e Reviha mi comu- 
nicava col pregiato suo foglio, in data del 1° aprile corrente, intorno 
all’opera benefica da lei svolta, con la preziosa cooperazione del suo 
clero, a favore dei prigionieri di guerra. A tale riguardo, ella mi faceva 
sapere come varie persone di buona volonta siano sempre occupate 
nell’ufficio appositamente istituito, lavorando con ammirabile spirito di 
sacrificio alla missione di consolare i prigionieri stessi e le loro famiglie, 
tanto pid lietamente perché sanno di assecondare con |’ opera loro la 
pietosa iniziativa del Santo Padre, e con tanto maggior merito, in 
quanto trattasi di beneficare dei nemici, che la vera carita evangelica 
fa loro considerare quali fratelli in Gesi Cristo, senza distinzione di 
nazionalita e religione. 

Compio ora il gradito incarico di testimoniare, ancora una volta, 
alla S. V. con quanta compiacenza vegga Sua Santita l’attivita intelli- 
gente e misericordiosa che ella consacra all’opera sullodata; opera, che 
fa degno riscontro alla sollecitudine dimostrata anche dagli altri Revini 
Prelati della Germania verso i prigionieri ed i detenuti civili, e spe- 
cialmente a quella promossa, in sollievo {dei sacerdoti francesi prigio- 
nieri, dall’Emho signor cardinale de Hartmann, la quale meritd a questo 
il solenne encomio tributatogli dalla medesima Santité Sua col vene- 
rando autografo del 18 ottobre del decorso anno. 

Vuole pertanto il Santo Padre che alla S. V. ed a quanti, con alto 
e squisito senso di cristiana carita, si applicano o si applicheranno a 
coadiuvarla, vada l’espressione del sovrano Suo gradimento ed elogio, 
mentre, ad incoraggiarne sempre pit il santo zelo, imparte nuovamente 

a lei ed a tutti gli altri, in segno di particolare benevolenza, |’ aposto- 
lica benedizione. 

Mi valgo poi della presente occasione per confermarmi con sensi di 
distinta stima 

della S. V. Illma e Revina 
Roma, 29 aprile 1915. 
Servitore 
P. Carp. GASPARRI. 


DIARIUM ROMANAE CURIAE 


S. CONGREGAZIONE DEI RELIGIOSI 
AVVISO DI CONCORSO 


Si notifica che nella S. Congregazione dei Religiosi avra luogo il concorso 
ad un posto di Ufficiale Minore per esame scritto, che si terra il 10 del pros- 
simo giugno, alle ore 8 antimeridiane. 

Quegli ecclesiastici che desiderassero prendervi parte, dovranno, entro un 
mese dalla data del presente avviso, esibire alla Segreteria di detta Congre- 
gazione la domanda corredata dei titoli necessari per l’ammissione. 

Roma, 5 maggio 1915. 


+ Adolfo Vescovo di Canopo, Segretario. 


SEGRETERIA DI STATO 
NOMINE 


Con Biglietti della Segreteria di Stato il Santo Padre si é degnato di 
nominare: 


22 aprile 1915. — L’ Emo signor cardinale Gennaro Granito Pignatelli di 
Belmonte, Protettore dell’ Istituto «de la Société des Filles de St Francois de 
Sales», di Parigi. 

— L’ Emo signor cardinale Domenico Serafini, Protettore delle Benedettine 
dell’ Adorazione Perpetua del Ssiwo Sacramento, del monastero di Ronco 
(Novara). 

22 aprile 1915. — L’Emo signor cardinale Filippo Giustini, Protettore 
della Congregazione della santa Famiglia di Villefranche-de-Rouergue (Rodez). 

23 aprile. — L’ Emo signor cardinale Antonio Vico, Protettore dell'Ordine 
di Maria Ssma della Mercede. 

— L’Emo signor cardinale Gennaro Granito Pignatelli di Belmonte, Pro- 
tettore della Societa cattolica operaia di Mutuo Soccorso « San Gioacchino ». 

24 aprile. — L’ Emo signor cardinale Diomede Falconio, Protettore del- 
lV’ Istituto delle Suore di Carita di Leavenworth. 

25 aprile. — L’ Etho signor cardinale Filippo Giustini, Protettore della 
Arciconfraternita dell’ Orazione e Morte di Roma. 

26 aprile. — L’ Emo signor cardinale Ludovico Billot, Protettore dell’ Isti- 
tuto dei Fratelli di S. Vincenzo de’ Paoli. 

* 29 aprile. — Il reviho P. Celestino de Deggendorf, dell’ Ordine dei Frati 
Minori Cappuccini, Consultore della sacra Congregazione dei Sacramenti. 

— Il reviho P. Mariano Fernandez Garcia, dell’Ordine dei Frati Minori, 
Consultore della sacra Congregazione dei Riti per le cause di beatificazione 
e canonizzazione. 

2 maggio. — L’Emo signor cardinale Gennaro Granito Pignatelli di 
Belmonte, Protettore delle Suore Sacramentine di Bergamo. 

— L’Emo signor cardinale Gaetano Bisleti, Protettore della Societa di 

san Gregorio, d’ America. 


Con Brevi apostolici il Santo Padre si é degnato di nominare: 


Protonotari apostolicit ad instar participantium : 


20 aprile 1915. — Mons. can. Adalberto Grécz, vicario generale della 
diocesi di Gran Varadino. 
21 aprile. — Mons. Gedeone Furrer, della diocesi di Coira. 


Prelati Domestici di S. S.: 


13 aprile 1915. — Mons. Michele Bundala, canonico della cattedrale di 
Gran Varadino. 

— Mons. Lorenzo Siccardi, canonico prevosto della collegiata di N. 8S. 
delle Vigne a Genova. 

— Mons. Carlo Gaudiano, canonico primicerio della cattedrale di Foggia. 

24 aprile. — Mons. Andrea Croci, dell’ archidiocesi di Siena. 

29 aprile. — Mons. Benedetto Zandano, vicario generale dell’ archidiocesi 
di Vercelli. : 


— Mons. Riccardo Orsenigo, cancelliere della curia della medesima archi- 
diocesi. 

ONORIFICENZE 


Con Breve apostolico i! Santo Padre si é degnato di conferire le seguenti 
onorificenze : 


Il Cavalierato dell’Ordine di S. Gregorio Magno, classe civile: 
22 aprile 1915. — Al sig. Gonzalo de Ojeda y Brooke, gia addetto alla 
ambasciata di Spagna presso la S. Sede. 
Il Cavalierato dell’'Ordine di S. Silvestro Papa: 


23 aprile 1915. — Al sig. Ercole Pisani, aggiunto alla computisteria della 
prefettura dei SS. PP. AA. 


MAGGIORDOMATO DI SUA SANTITA 
NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


30 settembre 1914. — Mons. Emmanuele Béchetoille dell’ archid. di Lione. 

10 novembre. — Mons. Enrico Calleja Schembri, dell’archidiocesi di Malta. 

23 dicembre. — Mons. Giovanni Steinman, della diocesi di Breslavia. 

— Mons. Emilio Nikel, della medesima diocesi. 

— Mons. Leopoldo de Briihl, della medesima diocesi. 

— Mons. Giuseppe Gottwald, della medesima diocesi. 

16 gennaio 1915. — Mons. Bartolomeo Piceda, dell’ archidiocesi di Bue- 
nos Ayres. 

30 gennaio — Mons. Ladislao Dvorak, dell’ archidiocesi di Vienna. 

— Mons. Francesco Hlawati, della medesima archidiocesi. 

— Mons. Giuseppe Ujéic, della medesima archidiocesi. 

10 febbraio. — Mons. Carlo Dangl, della diocesi di Passavia. 

13 febbraio. — Mons. Stefano Horvat, dell’ archidiocesi di Zagabria. 

18 febbraio. — Mons. Carlo Fritz, dell’ archidiocesi di Friburgo. 

— Mons. Carlo Schen, della medesima archidiocesi. 

— Mons. Gustavo Schweitzer, della medesima archidiocesi. 

— Mons. Giovanni Wachter, della medesima archidiocesi. 

— Mons. Federico Werber, della medesima archidiocesi. 

23 febbraio. — Mons. Pietro Giuseppe Géraud, della diocesi di Saint-Flour. 

— Mons. Domenico Mezzadri, della diocesi di Lodi. 

24 febbraio. — Mons. Francesco Pintér, della diocesi di Alba Reale. 

— Mons. Francesco Streit, della medesima diocesi. 

— Mons. Luigi Viszota, della medesima diocesi. 

26 febbraio. — Mons. Eugenio Toldy, della diocesi di Vaccia. 

— Mons. Carlo Thury, della medesima diocesi. 

28 febbraio. — Mons. Michele Mareth, dell’ archidiocesi di Praga. 

Camerieri d' onore in abito paonazzo di S. S.: 


28 settembre 1914. — Mons. Benedetto Virili, di Roma. 
— Mons. Vincenzo Nani, della diocesi di Massa Carrara. 

30 settembre. — Mons. Carlo Dumaz, dell’ archidiocesi di Lione. 

10 febbraio 1915. — Mons. Bernardo Hauth, della diocesi di Passavia. 
18 febbraio. — Mons. Nicola Gihr, dell’archidiocesi di Friburgo. 

— Mons. Carlo Mayer, della medesima archidiocesi. 

24 febbraio. — Mons. Giovanni Hufnagl, della diocesi di Alba Reale. 


Camerieri Segreti di Spada e Cappa soprannumerari di S, S.: 


18 novembre 1914. — Il sig. Luigi de Ossa y Brewn, della diocesi di San- 
tiago (Chili). 

— Il sig. Giovanni Enrico Concha y Subercaseaux, della medesima diocesi. 

23 dicembre. — Il sig. conte Edvino de Henkel-Donnersmark, della dio- 
cesi di Breslavia. 

— Il sig. Emanuele de Woykowsky Biedan, della medesima diocesi. 

— Il sig. Felice Porsch, della medesima diocesi. 

— Il sig. Federico de Mikusch-Buchberg, della medesima diocesi. 

23 febbraio 1915. — Il sig. conte Raimondo de Fugger Kirchberg, della 


diocesi di Rottemburg. 


Cappellano Segreto d’onore di S. S.: 
19 gennaio 1915. — Mons. Stefano Schulz, della diocesi di Warmia. 


Camerieri d’onore extra Urbem di S. S.: 


23 dicembre 1914. — Mons. Giovanni Sikora, della diocesi di Breslavia. 
18 febbraio 1915. — Mons. Luigi Testa, dell’ archidiocesi di Milano. 
24 febbraio. — Mons. Giuseppe Vass, della diocesi di Alba Reale. 


Cappellani d’onore extra Urbem d S. S.: 
24 febbraio 1915. — Mons. Nicola Weicher, della diocesi di Alba Reale. 


NECROLOGIO 


23 aprile 1915. — Mons. Leonardo Baumbach, vescovo titolare di Soli. 
— Mons. Benedetto Bonazzi, arcivescovo di Benevento. 
26 aprile. — Mons. Camillo Tiberio, vescovo di Teggiano. 

MARTYROLOGIUM 


Gregorii XI\ll jussu editum, Urbani Vill et Voluminis duplex est forma: maior pro c 
Clementis X auctoritate recognitum ac servitio chorali, minor pro usu privato ac 
deinde anno MDCCXLIX Benedicti XIV Pro iis, qui rebus student liturgicis. 

_ Opera ac studio emendatum et auctum. 


PRETIA: 
Bditio typica Vaticana (anni 1914), auspice 
SS. D. N. Pio Papa X, confecta, in qua Sancto- 20), 


rum et Beatorum exstant elogia, a S. Ritaum 


Congregatione ad haec usque tempora adpro- fol. Lxxxvil-396 . . Lib. 8,50 


— Volumen pelle caprina contectum dorso, ce- 


bata. 
/ terum linteo, angulis rotundatis, foliis sectione 
rubricatis, titulo aureo ...... Lib. 12 — 
Haec Romani Martyrologii editio, quam foliorum aurea’ doreo late 
S. Rituum Congregatio diligenter recogno- ribusque auro ornatis. . . . . « 
vit ac Typicam declaravit, multo emenda- . 
Editio in-8 min. (22 x 14), in charta optima 
ior multoque locupletior est quam quae 
ad hunc diem prodierunt, retractatis addi- me 
aliquantum commutato eorum ordine, adie- “terum linteo, angulis rotundatis, foliis sections 
ctis etiam variis indicibus, quorum ope rubricatis, titulo .... Lib. 7— 
facillimum est reperire, quidquid in libro ~ = — Cum tegumento pellis caprinae nigrae, angulis 
rotundis, sectione foliorum aurea, dorso late- 
perquiratur. ribusque auro ornatis ..... - Lib. 9 — 


MARTIROLOGIO ROMANO 


Edito per ‘ordine di Gregorio Xill, ricono- tati, aleuni elogi di Santi, ed essendovi 
sciuto per autorita di Urbano Vill e ggiunti vari indici, i quali rendono facilis- 
sima ogni ricerca che abbia a farsi nel libro. 


Clemente X, e quindi nel 1749 ee L’ edizione in lingua italiana viene pub- 
dato ed accresciuto per opera e studio plicata per comodita specialmente delle Mo- 
di Benedetto XIV nache, delle Congregazioni Religiose, delle 


pie Confraternite e delle Famiglie cristiane 
Edizione tipica Vaticana fatta sotto gli pelle quali ogni giorno, ad intelligenza di 
auspici del SS.mo Signor Nostro Pio Papa X, tutti, si suol leggere il Martirologio Ro- 
nella quale sono inseriti gli elogi dei Santieé mano in lingua volgare. ‘ 
dei Beati, fino ad oggi approvati dalla S. Con- 
gregazione dei Riti. PREZZI: 
In-8 (26 x 16), in caratteri grandi rosso- 
neri, carta a mano-macchina, di 
pp. xvi-388 . . .... + Lirea— 


— In mezza legatyra, dorso ed angoli in pelle 


Questa nuova edizione del Martirologio 
Romano, in lingua italiana, che la Sacra 


Congregazione dei Riti ha riveduto e di- di capra, cartoni in tela, angoli rotondi, taglio 
chiarato tipica, é¢ molto pil ricca e com- ross0, titolo in oro sul dorso. . . . Lire 7— 
i i — In piena pelle di capra ner; oli rotondi 
pleta di quelle che fino ad oggi furono oll 
pubblicate, essendo stati corretti e comple- Lire 9 — 


Catechismo sul Modernismo, Lemius (P.) Giovanni Battista, O. S, M., secondo 
l’Enciclica « Pascendi Dominici Gregis » di Sua Santitd Pio X, - Tradu- 
zione del Padre Giuseppe Joppolo, 1908, in 16°, pp. 141 L. 0,30. - Copie 25 
L. 7,20. - Copie 50 L. 14.— Copie 100 L. 27.— 


Per il Clero Custode di Monumenti e Documenti. Appunti pratici, anno 1907, 


in 16°, pp. 24 L. 0,20. 
Cinquanta copie L. 9.— Cento copie L. 17.— 


Veneunt Romae apud Administrationem Commentarii Officialis “Acta Apo- 
stolicae Sedis ,, (Tipografia Poliglotta Vaticana, Roma). 


— 

8. R. ROTAE DECISIONES seu SENTENTIAE 


quae iuxta Legem Propriam et Constit. “Sapienti consilio ,, 
Pii PP. X prodierunt anno 1909, cura eiusdem S. Tribunalis 


. editae, cum praefatione a Riho Laca Decano exarata de veterum deci- 
sionum natura et origine earumque collectionibus. - Votumen I. - In 8° 


charta manufacta, pagg. Liv-188 . 
— Vol. II, anno 1910, pagg. 1v-390 . 
— Vol. III, anno 1911, pagg. vim1-551 . 


Constitutione Sapienti consilio diei 29 Iunii 
1908 Summus Pontifex Pius X inter cetera, 
quae de reformatione Romanae Curiae de- 
erevit, Sacrae Romanae Rotae Tribunal. rur- 
sus in exercitium revocavit, eiusque iudicio 
causas omnes contentiosas tractandas et defi- 
niendas reservavit iuxta Legem propriam, quam 

uutae sunt Regulae servandae in his iudiciis. 
seu sententiae, quae in dies pro- 
deunt, prospiciunt iustitiae administrationi in 
universa Ecclesia, et ae antiquis celeberri- 
mis decisionibus hance habent maioris utilitatis 
et pretii rationem quippe recentioris iurispru- 
dentiae principiis sunt informatae, eamdemque 
magis explicant et provehunt melius respon- 
dentes aetatis nostrae necessitatibus. 

Quare sicut antiquae S. Romanae Rotae 
decisiones - quarum praeclarissimam auctori- 
tatem et utilitatem maximam nemo est qui non 
agnoscat - in unum collectae prodierunt in 
lucem, ita visum est opportunum restituti Tri- 
bunalis Rotalis decisiones seu sententias latas 
Ssingulis annis in unum collectas publicare. | 

deo factum est, ut typis Vaticanis duo iam 
fuerint edita Volumina, in quorum primo, 


praemissa Dissertatione de veterum decisio-~ 


num natura, origine, collectionibus, vere in 
pretio habenda, collectae sunt sententiae latae 
an. 1909, in aléero quae latae fuerunt an. 1910, 
illis non omissis, quae ortae ex causis sub 


-secreto pertractatis in Commentario Officiali 


Acta Apostolicae Sedis non apparuerunt, mu- 
tatis tamen nominibus personarum, quae stete- 
runt in iudicio sive qua actores, sive qua rei 
conventi sive qua testes, prouti casus expo- 


stulat. - Utrique autem Volumini adnexus est 


Index conclusionum et rerum notabilium satis 
aptus, et materiarum investigationi optime ac- 
commodatus. - Subsequentium annorum colle- 
ctio sub praelo est proxime in lucem paritura. 
Collectio. haec typis edita in commodum ver- 
git atque utilitatem maxime Clericorum, qui 
vacant studiis iuridicis; praesertim vero Ordi- 
nariorum totius Orbis Dioecesum, qui sicut 
cum Romana Curia necessariam servant coniun- 
ctionem, ita et in controversiis dirimendis, ea 
duce, eamdem sequantur iurisprudentiam opor- 
tet cum in primo vel altero gradu contingerit 
eiusmodi quaestiones ab ipsis definiri. - Qui- 
bus idcirco omnibus curae sit collectiones prae- 
fatas sibi comparare, quae venales prostant 
apud Typographiam yglottam Vaticanam. 


CULLECTANEA §S. CONGREGATIONIS DE PROPAGANDA FIDE seu Decreta, 
Instructiones, Rescripta pro Apostolicis Missionibus. - 2 vol. in 4° L. 20. 


I vill-732], ann. 1622-1866, 
nn. 1300-2317). 


Tl Papa e l’Italia. 1881, pp. 46, in 8° L. 


nn. 1-1299. - Vor. II [pp 573], ann. 1867-1906, 


0,50. 


I Papi e i Vesperi Siciliani con documenti inediti. 1885, pp. x1-82, in folio L..3.— 
Esposizione, pp. 1-47. --_Documenti pp. 55-81. . 
La Questione Romana e I’Europa politica, ossia dello scioglimento del gran pro- 
blema secondo i giudizi e le proposte dei pid illustri uomini di Stato per 
un professore romano. 1886, in 16° L. 4.— 
Vol. I. pp. exxxvu-424. - Vol. II. pp. 425-960. - Appendice di documenti, pp, 961-1248. 


Decreto della S. C. dei Religiosi sulle Confessioni di Monache e di Suore, 


» Aleento: L. 3 — 


Decret sur les Confessions des Moniales et des Seurs, p.8 in 12° » » >— 
Decreto sobre las Confesiones de las Monjas y de las Hermanas, 


A Decree regarding the Confessions of Nuns and Sisters, p. 8 in 12° » 3— 


Dekret iiber die beichten der Klosterfrauen mit feierlichen sowohl 
wie mit einfachen geliibden, p.8 in 12? ...... .. » 3— 


Veneunt Romae apud Administrationem Commentarii Officialis “Acta Apo- 
stolicae Sedis ,, (Tipografia Poliglotta Vaticana, Roma). 

